# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Ghiorghiu Adina**, cu sediul în Str. Simion Relli, Nr. 1D, Siret, Judetul Suceava, , înregistrată la APM Suceava cu nr. 4670/28.05.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.06.2015, că proiectul **Acumulare *La Pomăt,* baraj, împrejmuire** propus a fi amplasat în oraşul Siret nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. g;

b) Lucrările propuse constau în:

*1. Reabilitare călugăr*

Se va drena apa prin spărtura existentă, pentru a lăsa călugărul pe uscat, în vederea reparării acestuia.

Repararea călugărului începe cu decolmatarea depunerilor aluvionare de pe radierul din zona amonte a acestuia. Urmează curățarea fețelor interioare de beton și montarea diblurilor metalice, de care se va lega plasa din oțel beton. Armatura se va poziționa la 5 cm de betonul existent, iar cofrajul la 10 cm. O dată cu montarea cofrajelor, se vor monta și cele 4 profile laminate tip U8, prinse cu puncte de sudură de plasa sudată. După cofrare se va turna betonul pentru cămășuirea interioară a călugărului și a interioarelor culeelor. În timpul turnării betonul se va vibra, pentru a înlătura segregarea.

*2. Reabilitare baraj*

După repararea călugărului, se va închide breșa din barajul de pământ.

Pentru aceasta, se va dirija curgerea apei prin călugăr, se va aduce pământ din groapă de împrumut, pământul având aceleași caracteristici cu cel din corpul barajului. Se vor executa trepte de înfrățire pe ambele taluzuri ale breșei, trepte cu înălțimea de 30 cm. Pământul adus, se va împrăștia în straturi succesive de 30 cm grosime începând cu fundul breșei, cu udarea și compactarea fiecărui strat, până se ajunge la gradul de compactare a umpluturii, cu gradul de compactare din barajul existent.

*3. Deversor ape mari*

Deversorul va avea profil poligonal (trapezoidal), cu deschiderea de 9,5 m și sarcina pe deversor de 0,7 m și 0,2 m gardă de siguranță, respectiv înălțimea de 0,9 m. Se va construi din beton armat, atât radierul cât și zidurile laterale de sprijin. După deversare apa va fi condusă pe un canal rapid cu aceiași secțiune, cu panta 1 : 4. La piciorul barajului se va construi un bazin disipator, tot din beton armat, cu lungimea de 5,57 m, lățimea de 17,21 m și adâncimea de 0,8 m. După ce apa se liniștește va ajunge în canalul trapezoidal cu baza mică de 1,02 m, baza mare de 3,93 m și 0,9 m adâncime, ce se racordează cu albia minoră.

Pentru construirea deversorului, se începe cu săpătura fundației la cotele din planșe, se toarnă betonul de egalizare, se cofrează și se montează armătura, după care se toarnă betonul armat.

*4. Impermeabilizare taluz amonte baraj*

Pentru impermeabilizarea taluzului amonte al barajului din pământ, se va monta pe taluz pereu din dale de beton simplu, de 15 cm grosime. Dalele se vor sprijini pe pintenul existent cu l x h = 0,4 x 0,56 m.

Dalele se vor turna în câmpuri de 2 x 2 m, între dale se lasă rosturi de 2,5 cm, de 5 cm adâncime. Rosturile se vor umple cu mastic bituminos, pentru impermeabilizare. Rosturile, au rol de compensare a contracției sau dilatării dalelor.

Pentru a diminua acțiunea valurilor asupra taluzului amonte, câmpul de dale se va prelungi cu 1 metru pe taluz în sus, de la nivelul normal de retenție, unde se vor sparge valurile.

Caracteristici ale acumulării La Pomăt:

cursul de apă - pârâu necadastrat afluent al pr. Negostina;

suprafaţa luciului de apă - 3,0 ha (la NNR);

suprafață maximă - 3,6 ha (la C.C.)

cotă NNR - 367,5 mdMN

cotă talveg - 365,0 mdMN

cotă coronament - 368,40 mdMN

cotă deversor - 367,50 mdMN

volumul acumulării - 62.000 mc (la NNR);

volumul maxim - 75.000 mc (la CC);

adâncimea medie a apei - 2,5 m;

lungime front barare - 190,0 m

lățime coronament - 4,0 m

lungime lac - 200 m;

lățime la baza amprizei - 25,35 m;

înălțime maximă baraj - 3,4 m;

taluz amonte - 1 : 3;

taluz aval - 1 : 4

**Împrejmuire**

Se va realiza împrejmuirea terenului proprietate cu gard perimetral din plasă pe sârmă.

**Utilități:**

**Alimentarea cu apă:** apa pentru piscicultură va fi asigurată de precipitaţiile căzute pe suprafaţa bazinului de recepţie, precum şi de debitele sursei de alimentare - afluent necadastrat al râului Negostina. În incinta investiției nu există sursă de apă potabilă, pentru consum se aprovizionează cu apă îmbuteliată;

**Evacuare ape:** pentru a permite evacuarea apelor de fund din acumulare, în vederea efectuării unor reparaţii, a împrospătării apei, a vidării şi îndepărtării aluviunilor din cuveta acumulării, s-a prevăzut: golire de fund și deversor (descărcător de ape mari). Apele evacuate din acumulare, convențional curate, vor fi preluate în emisar - afluent necadastrat al râului Negostina;

**Apele pluviale** se vor scurge liber la teren;

**Deşeurile** rezultate în urma lucrărilor vor fi gestionate de către executantul lucrărilor, respectiv vor fi transportate şi depozitate prin grija executantului, în locuri special destinate acestor tipuri de deșeuri.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a) La finalizarea lucrărilor toate suprafeţele de teren afectate vor fi redate la starea iniţială;

b) La punerea în funcţiune, titularul va solicita eliberarea autorizaţiei de mediu, în funcţie de activitatea pe care îşi propune să o desfăşoare;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,